text: Сустрэча з цыкла „Пагаворым пра…” прыцягнула ў „Склеп з культурай” шмат людзей зацікаўленых захаваннем Белавежскай пушчы. Адам Вайрак, сам родам з Варшавы, пушчу лічыць агульначалавечым багаццем.
  – Вельмі люблю зуброў – гэта незвычайна, што такому вялікаму звяру ўдалося вытрываць. Зубр перажыў змену клімату, пазбегнуў вымірання. Маманты, насарогі, туры, дзікія коні вымерлі, а зубр выжыў. Падчас Першай сусветнай вайны на каўказе знішчылі амаль усіх зуброў, некалькі засталося, атрымалася адрадзіць.
  Адам Вайрак з 1997 года жыве ў пушчанскай вёсцы Тэрэміскі. Ён з’яўляецца аўтарам кніг і артыкулаў пра прыроду, у тым ліку для дзяцей.